იოლანდა კაკაბაძე
იოლანდა კაკაბაძე ნავარო (დ. 1948) — ქართული წარმოშობის ეკვადორელი ბუნებისდამცველი. კიტოს უნივერსიტეტში საგანმანათლებლო ფსიქოლოგიის ფაკულტეტის დამთავრების შემდეგ, აქტიურად ჩაერთო გარემოსდაცვით საკითხებში. კიტოში დააარსა გარემოს დაცვის ფონდი, რომლის აღმასრულებელი დირექტორიც თავადვე იყო 1979–1990 წლებში. 1993 წელს, დააფუძნა არასამთავრობო ორგანიზაცია ლათინური ამერიკის მომავლის ფონდი (www.ffla.net), რომელსაც 2006 წლამდე ხელმძღვანელობდა. 1998 წლის აგვისტოდან 2000 წლის იანვრამდე იყო ეკვადორის გარემოს დაცვის მინისტრი. 1996-2004 წლებში იყო ბუნების დაცვის საერთაშორისო კავშირის (IUCN) პრეზიდენტი, ხოლო 2010–2017 წლებში — ბუნების დაცვის მსოფლიო ფონდის (WWF) პრეზიდენტი. გარდა ამისა, კაკაბაძე არის ამერიკული საქველმოქმედო ორგანიზაცია Ford Foundation-ის სამეურვეო საბჭოს წევრი, 2004 წლიდან კი არაკომერციული ორგანიზაცია LafargeHolcim Foundation for Sustainable Construction-ის სამეურვეო საბჭოს წევრი. იოლანდა კაკაბაძე საერთაშორისო კომისია „დედამიწის ქარტიის“ წევრია.